सरकार ने एचआईवी मरीजों के लिए परीक्षण और उपचार (टेस्ट एंड ट्रीट) नीति शुरू
i. केंद्रीय स्वास्थ्य मंत्री जगत प्रकाश नड्डा ने मानव इम्यूनो डिफ़िशियन्सी वायरस (एचआईवी) से पीड़ित रोगियों के लिए उपचार प्रदान करने के लिए परीक्षण और उपचार (टेस्ट एंड ट्रीट) नीति शुरू की है.
ii. नई दिल्ली में एक समारोह में इस नीति का शुभारंभ करते हुए श्री नड्डा ने कहा कि इसके अंतर्गत, सरकार मरीजों को निशुल्क रेट्रोवायरल थेरेपी (एआरटी) उपचार प्रदान करेगी. यह एक केन्द्र प्रायोजित योजना है और एचआईवी से पीड़ित लोगों को इसका लाभ मिलेगा.
i. अपनी स्ट्राबेरी के लिए प्रसिद्ध महाराष्ट्र का एक गाँव जल्द ही दुर्लभ मराठी पुस्तकें एवं पत्रिकाएं पढ़ने के लिए भी उपलब्ध करायेग. 4 मई 2017 से भिलर गाँव भारत का पहला पुस्तक गाँव (book village) बन जायेगा जहाँ 25 विभिन्न स्थानों पर पर्यटक एवं स्थानीय लोग आकर पुस्तकें, पत्रिकाएं, समाचारपत्र आदि पढ़ सकते हैं.
ii. भिलर गाँव की आबादी लगभग 10000 है और इसके आस पास प्रतिवर्ष लगभग 100 टन स्ट्रॉबेरी का उत्पादन होता है जिससे उन्हें 50 करोड़ की आय होती है. गाँव की 90% आबादी स्ट्रॉबेरी की खेती में लगी हुई है.
केरल ने देश की पहली ट्रांसजेन्डर एथलेटिक मीट आयोजित की
i. केरल ने तिरूवनंतपुरम में देश की पहली ट्रांसजेन्डर एक दिवसीय एथलेटिक मीट आयोजित की जिसमें 12 जिलों के 132 प्रतिभागियों ने हिस्सा लिया. केरल के खेल मंत्री ए सी मोइदीन ने सेंट्रल स्टेडियम में इसका उद्घाटन किया.
ii. प्रतिभागियों के साथ-साथ ट्रांसजेंडर समुदाय के अन्य सदस्य भी मार्च में शामिल हुए. इस प्रतियोगिता में 100 मीटर, 200 मीटर, और 400 मीटर दौड़; 100x 4 रिले दौड़, हाई जम्प और शॉट पुट आयोजित हुए.
पटनायक ने मॉस्को रेत कला चैम्पियनशिप में स्वर्ण पदक जीता
i. ओडिशा से अंतरराष्ट्रीय स्तर पर प्रसिद्ध रेत कलाकार सुदर्शन पटनायक ने 10वीं मॉस्को रेत कला चैम्पियनशिप में जूरी पुरस्कार स्वर्ण पदक जीता.
ii. यह प्रतियोगिता 22 से 28 अप्रैल के बीच रूस में मास्को में कोलोमेन्सकोय में आयोजित की गई थी. प्रतियोगिता का थीम "हमारे आसपास की दुनिया" था. पटनायक प्रतियोगिता में भारतीय प्रतिनिधि थे, जहां विभिन्न देशों के पच्चीस मूर्तिकारों ने भाग लिया.
जेहन दारुवाला एफआईए एफ3 यूरोपियन चैम्पियनशिप में पोल पाने वाले पहले भारतीय
i. फ़ोर्स इंडिया अकैडमी के 18 वर्षीय जेहन दारुवाला, एफआईए फॉर्मूला 3 यूरोपियन चैम्पियनशिप में पोल पोजीशन पाने वाले पहले भारतीय बन गए हैं.
ii. इटली के मोंज़ा में चैंपियनशिप के दूसरे राउंड में रेस 1 में उन्होंने प्रारंभिक ग्रिड पर शीर्ष स्थान सुरक्षित किया. हालाँकि वह इसे जीत में नहीं बदल सके और यूके के कार्लिन रेसिंग टीम के लैंडो नोरिस के बाद दूसरे स्थान पर रहे.
केंद्रीय स्वास्थ्य मंत्री जगत प्रकाश नड्डा ने परीक्षण और उपचार (टेस्ट एंड ट्रीट) नीति शुरू की.
एचआईवी की फुल फॉर्म ह्यूमन इम्यूनोडिफ़िशियन्सी वायरस है.
केरल ने तिरूवनंतपुरम में देश की पहली ट्रांसजेन्डर एक दिवसीय एथलेटिक मीट आयोजित की.
केरल के मुख्यमंत्री पिनरई विजयन हैं.
सुदर्शन पटनायक ने 10वीं मॉस्को रेत कला चैम्पियनशिप में जूरी पुरस्कार स्वर्ण पदक जीता.
सुदर्शन पटनायक ओड़िशा से हैं.
रूस में भारत के राजदूत पंकज सरन हैं.
जेहन दारुवाला एफआईए एफ3 यूरोपियन चैम्पियनशिप में पोल पाने वाले पहले भारतीय बने.
18 वर्षीय जेहन दारुवाला एक भारतीय रेसिंग ड्राईवर हैं.